Let's Go (τραγούδι, The Cars)

Το "**Let's Go**" είναι ένα τραγούδι του αμερικανικού rock συγκροτήματος the Cars, γραμμένο από τον Ρικ Όκασεκ για το δεύτερο στούντιο άλμπουμ του συγκροτήματος, *[[Candy-O]]* (1979). Ένα τραγούδι new wave, pop rock και rock and roll, που είναι εμπνευσμένο από τους Routers. Τα φωνητικά του τραγουδιού ερμηνεύει ο μπασίστας Μπέντζαμιν Ορ.

Το "Let's Go" κυκλοφόρησε το 1979 ως το πρώτο single του *Candy-O* από την Elektra Records. Το single ήταν μια επιτυχία στα charts, φτάνοντας στο νούμερο 14 στις Ηνωμένες Πολιτείες και μπαίνοντας στα charts σε πολλές άλλες χώρες. Έκτοτε έχει εμφανιστεί σε αρκετά άλμπουμ συλλογές και έχει λάβει διθυραμβικές κριτικές.

Ήταν το 100ό βίντεο το οποίο προβλήθηκε την πρώτη ημέρα του MTV, στις 1 Αυγούστου του 1981.

## Σύνθεση
Το "Let's Go" περιγράφηκε από τον Μπρετ Μιλάνο ως «άλλος ένας δίκοπος ύμνος» στις ένθετες σημειώσεις του *[[Just What I Needed: The Cars Anthology]]*. Η κριτικός του *Classic Rock History*, Έμιλι Φάγκαν, είπε ότι οι στίχοι «αν και φαινομενικά απλοί, προσφέρουν μια ματιά στην περίπλοκη αλληλεπίδραση της έλξης και της ψυχρής αποστασιοποίησης η οποία έγινε σήμα κατατεθέν του ήχου των Cars».

Το χαρακτηριστικό γνώρισμα του τραγουδιού είναι μια σειρά από χειροκροτήματα ακολουθούμενα από ένα φωναγμένο "Let's go!", που προέρχεται από το τραγούδι του 1962 "Let's Go (Pony)" των Routers, καθώς και μια απλή μελωδία συνθεσάιζερ η οποία παίζεται από τον Γκρεγκ Χοκς, χρησιμοποιώντας το Sync II lead preset (ή μια μικρή παραλλαγή του) από ένα συνθεσάιζερ Prophet-5. Το τραγούδι αφηγείται την ιστορία ενός 17χρονου κοριτσιού και του εκκολαπτόμενου ενδιαφέροντός της για την "night life" (μετάφραση: «νυχτερινή ζωή»). Τα θέματα του τραγουδιού περιλαμβάνουν «τη νεανική επιθυμία και το φευγαλέο κυνήγι του έρωτα».

## Κυκλοφορία
Το "Let's Go" κυκλοφόρησε ως το πρώτο single του *Candy-O* τον Ιούνιο του 1979. Η B-side του τραγουδιού είναι ένα κομμάτι που δεν συμπεριλήφθηκε στο άλμπουμ με τίτλο "That's It" στα φωνητικά του οποίου είναι ο Μπέντζαμιν Ορ. Το single έφτασε στο νούμερο 14 του ''Billboard'' Hot 100 singles chart στις ΗΠΑ, καθιστώντας το το πρώτο τραγούδι των Cars το οποίο έφτασε στο top 20 του *Billboard.* Το τραγούδι σημείωσε ακόμη μεγαλύτερη επιτυχία αλλού, φτάνοντας στο top 10 σε αρκετές χώρες. Στον Καναδά, το κομμάτι έφτασε στο #5 και παραμένει το single των Cars με την υψηλότερη θέση στα charts σε αυτή τη χώρα. Παρόμοια, το "Let's Go" έφτασε στο #6 στην Αυστραλία, όπου παραμένει η επιτυχία των Cars με την υψηλότερη θέση στα charts.

Δύο επόμενα single από το *Candy-O*, τα "It's All I Can Do" και "Double Life", κυκλοφόρησαν μετά το "Let's Go". Αν και το "It's All I Can Do" ήταν μια μικρή επιτυχία, το "Double Life" δεν κατάφερε να μπει στα charts.

## Κριτική υποδοχή
Γράφοντας για το *[[Rolling Stone]]*, Τομ Κάρσον, περιέγραψε το "Let's Go" ως «την καλύτερη εκτέλεση στο *Candy-O»*, ενώ η κριτική του *[[Billboard]]* για το *Candy-O* χαρακτήρισε το τραγούδι ως ένα από τα «καλύτερα εκτελέσματα». Το *Billboard* περιέγραψε το τραγούδι ως ένα «πιασάρικο κομμάτι μεσαίου ρυθμού» με έναν «αυθάδη rock ήχο» ο οποίος καθοδηγείται από κιθάρα. Το *[[Cashbox (περιοδικό)|Cash Box]]* είπε ότι ξεκινά «με μια κραυγή, μετατρέποντας σε ένα αεροδυναμικό pop rock, γεμάτο με έναν φουτουριστικό συνδυασμό από μπιπ συνθεσάιζερ, χειροκροτήματα και δυνατές συγχορδίες κιθάρας». Το *[[Record World]]* είπε ότι «Όλα τα μέρη είναι σχεδιασμένα για να γίνουν επιτυχία σε αυτό το λεπτοκουρδισμένο rock κομμάτι μεσαίου ρυθμού». Το *Fort Worth Star Telegram* το αξιολόγησε ως το 8ο καλύτερο single του 1979.  Η κριτικός του *Classic Rock History*, Έμιλι Φάγκαν, το αξιολόγησε ως το 3ο καλύτερο τραγούδι των Cars το οποίο τραγούδησε ο Ορ, λέγοντας ότι «ενσαρκώνει την ικανότητα του συγκροτήματος να συνδυάζει το κουλ του new wave με την μαγκιά του rock 'n' roll». Ο κριτικός *Ultimate Classic Rock*, Ντέιβ Σουάνσον, το κατέταξε στην 6η θέση με τα καλύτερα τραγούδια του Μπέντζαμιν Ορ με τους Cars, λέγοντας ότι «η απλή γραμμή των πλήκτρων, οι τραγανές κιθάρες και ο δυναμικός ρυθμός δημιουργούν ένα εξαιρετικό pop τραγούδι».

Ο Γουίλιαμ Ρούλμαν, συγγραφέας του *The All-Music Guide to Rock*, είπε ότι: «Το 'Let's Go' (η μεγαλύτερη επιτυχία των Cars μέχρι τώρα) έγινε ένα από τα καλοκαιρινά τραγούδια της χρονιάς» και ο Χάμις Τσαμπ, συγγραφέας του *The 100 Best-Selling Albums of the 70s*, είπε ότι το κομμάτι (καθώς και το επόμενο άλμπουμ του, "It's All I Can Do"), «δίνει άφθονες αποδείξεις για το εύρος του συγκροτήματος».

## Charts

### Εβδομαδιαία charts

### Charts στο τέλος του χρόνου

 

## Παραπομπές


; **Πηγές**

* 
* Synthmania.com - Prophet-5 Classic polyphonic ana

## Εξωτερικοί σύνδεσμοι
* 

Κατηγορία:Singles της Elektra Records
Κατηγορία:Τραγούδια των The Cars
Κατηγορία:Τραγούδια του 1979
Κατηγορία:Singles του 1979